Lejligheden var meget centralt placeret i Madrid. Tæt på nogle af de store attraktioner og god handel. Beskrivelsen af lejligheden var meget tro mod virkeligheden, og den levede op til vores forventninger. Balkonen ud mod Plaza Mayor var lukket pga ombygning, men det havde Magui informeret os om, før vi bookede. Når det arbejde er færdigt, må det være en endnu bedre oplevelse at bo i lejligheden - vi kommer gerne tilbage og får den fornøjelse med.

Magui var meget hjælpsom, tog godt imod os, og hendes lille hjemmelavede guidebog er en fin hjælpende hånd - meget betænksomt!